31.12.2004 Euroopa Liidu Teataja L 396/45 (Aktid, mille avaldamine ei ole kohustuslik) NÕUKOGU NÕUKOGU OTSUS, 22. detsember 2004, mis näeb ette Euroopa Ühenduse asutamislepingu artiklis 251 osutatud menetluse kohaldamist kõnealuse asutamislepingu kolmanda osa IV jaotisega hõlmatud teatud valdkondade suhtes (2004/927/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 67 lõike 2 teist taanet, võttes arvesse Euroopa Parlamendi arvamust, ning arvestades järgmist: (1) Amsterdami lepingu alusel omandas Euroopa Ühendus õiguse võtta meetmeid viisade, varjupaiga, sisserände ja muu isikute vaba liikumisega seotud poliitika vallas, mis on sätestatud Euroopa Ühenduse asutamislepingu (edas- pidi “asutamisleping”) kolmanda osa IV jaotises. Asutamislepingu artikli 67 alusel, mis kehtestati Amster- dami lepinguga, võttis nõukogu pärast konsulteerimist Euroopa Parlamendiga ühehäälselt vastu enamuse nime- tatud meetmetest. Sama artikli 67 lõike 2 teise taande alusel teeb nõukogu pärast konsulteerimist Euroopa Parlamendiga ja pärast Amsterdami lepingu jõustumisele järgnevat viieaastast üleminekuperioodi ühehäälselt otsuse asutamislepingu artiklis 251 osutatud menetluse kohaldamise kohta kõigi või mõne asutamislepingu IV jaotisega hõlmatud valdkonna suhtes. Vastavalt asutamislepingu artikli 67 lõikele 5, mis lisati Nice'i lepinguga, võtab nõukogu artiklis 251 sätestatud korras vastu artikli 63 lõikes 1 ja lõike 2 punktis a sätestatud varjupaigaga seotud meetmed tingimusel, et nõukogu on pärast konsulteerimist Euroopa Parlamen- diga ühehäälselt vastu võtnud ühenduse õigusaktid, milles määratakse kindlaks neid küsimusi reguleerivad ühisees- kirjad ja peamised põhimõtted, samuti artiklis 65 ette- nähtud tsiviilasjades tehtava õigusalase koostöö meetmed, välja arvatud perekonnaõigust käsitlevad küsimused; käesolev otsus ei mõjuta nimetatud sätteid. Lisaks sellele, vastavalt protokollile asutamislepingu artikli 67 kohta, mis lisati nimetatud asutamislepingule Nice'i lepinguga, teeb nõukogu alates 1. maist 2004 asutamis- lepingu artiklis 66 osutatud meetmete vastuvõtmisel otsused kvalifitseeritud häälteenamusega komisjoni ette- paneku põhjal ja pärast konsulteerimist Euroopa Parla- mendiga; käesolev otsus ei mõjuta nimetatud protokolli. Lisaks Nice'i lepingust tulenevale palus Euroopa Ülem- kogu, kiites oma 4. ja 5. novembri 2004. aasta kohtu- misel heaks Haagi programmi “Vabaduse, turvalisuse ja õiguse tugevdamine Euroopa Liidus”, nõukogul vastu võtta asutamislepingu artikli 67 lõikel 2 põhinev otsus hiljemalt 1. aprilliks 2005 selle kohta, et nõukogu peab toimima artiklis 251 sätestatud korras, kui ta võtab vasta- valt Euroopa Kohtu kohtupraktikale, mis on seotud ühen- duse õigusaktide õigusliku aluse valikuga, vastu asutamis- lepingu artikli 62 lõikes 1, lõike 2 punktis a ja lõikes 3 ning artikli 63 lõike 2 punktis b ja lõike 3 punktis b osutatud meetmeid. Euroopa Ülemkogu võttis siiski seisukoha, et kuni Euroopa põhiseaduse lepingu jõustumiseni tuleks nõukogul jätkata otsuste tegemist ühehäälselt pärast Euroopa Parlamendiga konsulteerimist, kui ta võtab vastu meetmeid asutamislepingu artikli 63 lõike 3 punktis a ja lõikes 4 osutatud kolmandate riikide koda- nike seadusliku liikmesriikidesse sisserände ja liikmesrii- kide vahelise rände suhtes.